Zmluva o poskytovaní právnych služieb
za  paušálnu  odmenu
uzatvorená 
v zmysle zák. č. 586/2003 Z.z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v z.n.p.
a § 5 vyhl. č. 655/2004 Z.z. o odmenách a náhradách advokátov za 
poskytovanie právnych služieb v z.n.p.
medzi:

Advokátkou:   JUDr.  Beátou  Krausovou
                          ul. M.R. Štefánika 137, 093 01 Vranov nad Topľou
                          IČO: 36151475
                          Zapísaná v zozname SAK pod reg. č. 3160
                          Bankové spojenie: SLSP a.s. Vranov nad Topľou,
                                                        č. ú.:0107914144/0900

Klientom:       Obec Kamenná Poruba
                         093 03   Kamenná Poruba 207
                          IČO: 00332461
                         Zastúpená:  Dušanom  B a r a n s k ý m
                                                  starostom obce
                                          
Čl.1

	Advokátka sa zaväzuje poskytovať klientovi právne služby na jeho požiadanie a podľa jeho potrieb a to najmä: poskytovanie právnych rád, zastupovanie v konaní pred súdmi a súdnymi exekútormi, ako aj pred ďalšími orgánmi,  ako aj pri spisovaní podaní, návrhov a iných listín. 

Čl.2

	Advokátka je povinná poskytovať právne služby podľa zák. č. 586/2003 Z.z. o advokácii a o zmene a doplnení zák. č. 455/1991 Zb. o živnostenskom podnikaní v znení neskorších predpisov. K zastupovaniu v konaní pred súdmi alebo inými orgánmi bude advokátke udelená klientom osobitná plná moc.

Čl. 3

	Klient sa zaväzuje poskytnúť advokátke v súvislosti s poskytovaním právnych služieb všetky informácie, odovzdať jej v pôvodine alebo vo fotokópiách všetky potrebné listiny a ďalšie podklady, ktoré sú nevyhnutné pre riadne poskytovanie právnych služieb.

Čl. 4
	Advokátka sa zaväzuje poskytovať právne služby najmä vo svojom sídle a predovšetkým v pracovnom čase.

Čl. 5

	1. Odmena za poskytované právne služby bola zmluvnými stranami určená dohodou  vo výške  100,00  EUR  mesačne bez  DPH.
	2. Odmenu bude advokátka fakturovať klientovi  mesačne,  vždy k poslednému pracovnému dňu kalendárneho mesiaca.
	3. Odmena za poskytnuté právne služby priznaná advokátke právoplatným súdnym rozhodnutím alebo právoplatným rozhodnutím iného orgánu patrí vcelku advokátke a nezapočítava sa do odmeny dohodnutej podľa tohto článku.

Čl. 6

	1. Táto zmluva sa uzatvára na dobu určitú  od 1. januára 2014  do 31. decembra 2014.
	2. Zmluva zaniká uplynutím času. Zmluvu je možné ukončiť aj dohodou alebo výpoveďou. Výpovedná doba je jeden  mesiac a začína plynúť prvým dňom mesiaca nasledujúceho po doručení výpovede druhej zmluvnej strane.

Čl. 7

	1. Zmluva nadobúda platnosť dňom jej podpisu obidvoma zmluvnými stranami.
	2. Zmluvu je možné meniť alebo dopĺňať písomnými, vzájomne odsúhlasenými dodatkami k zmluve.
	3. Zmluva je vyhotovená v dvoch exemplároch, z ktorých každá zmluvná strana obdrží jedno vyhotovenie.
	4. Zmluvné strany si zmluvu prečítali, tejto porozumeli a na znak súhlasu s jej obsahom ju vlastnoručne podpísali.

	Vo Vranove nad Topľou, dňa 17. decembra 2013

…...............................................................                          …...............................................................
                     advokátka                                                                                   klient